Nataniël is weer op sy stukke. 41 magiese nuwe stories in Afrikaans en Engels, uit sy mees onlangse verhoogproduksies landswyd. Tegelyk absurd en tog so herkenbaar Suid-Afrikaans. Soos in Nicky & Lou, en sy jongste blitsverkoper 150 stories, is die verhale in Zip! spitsvondig en báie snaaks, en tog ook so wys. Hoe skryf hy op een plek: "As mense na jou staar of jou nie aanvaar nie, is dit heeltemal in die haak. Solank hulle vir jou hande klap." 27 stories is in Afrikaans, en 14 in Engels.
Water wat verby is
'Met die water wat verby is sal jou meule nooit weer maal,' het Langenhoven gesê. Wat verby is, is verby.
Maar die verlede is nie onherroeplik nie. Die literatuur kan dit tot lewe wek en nuwe betekenis daaraan gee.
Vreemdeling op deurtog
Met Aucamp se kenmerkende vermoë om vrye denke en ou waardes, humor en besinning te kombineer, boei hy die leser in hierdie bundel verhale en essays.
Versamelde Boesmanstories 2
Versamelde Boesmanstories 2 volg op die gewilde Versamelde Boesmanstories 1 (2009). Hierdie keer word Die Boesman self, sy sedes, gewoontes en bekwaamhede en gemengde vertellings, meestal van 'n avontuurlike aard, in een deel gepubliseer.
G.R. von Wielligh (1859-1932) het Boesmanstories versamel om kampvure in die Karooveld, dit opgeteken en in vier dele gepubliseer. In hierdie publikasie, word Boesmanstories Deel I: Mitologie en legendes, en Boesmanstories Deel II: Dierestories en ander verhale, in een deel ná 90 jaar in eietydse Afrikaans heruitgegee. Boesmanstories is 'n ryk oes kosbare verhale, 'byna letterlik gered uit die mond van die vertellers deur Von Wielligh' (Hennie Aucamp).
Nico Snyman, Riana Scheepers
R 142Jy spaar R 36
Die hersiene uitgawe van hierdie titel sluit 'n wye verskeidenheid outentieke kortverhale in. Die bundel bevat splinternuwe kortverhale wat vir die eerste keer gepubliseer word. Daar is opsommings, verklarende aantekeninge, vrae, aktiwiteite en wenke vir elke verhaal.
'As 'n boom in 'n bos val, en niemand is daar om dit te hoor nie, maak dit nog steeds 'n geluid?' lui die reeds geykte gesegde. As ek nie 'n naam het nie, bestaan ek dan werklik? Wie is ek sonder die mense wat my definieer? As ek anders optree as wat verwag word - is dit ek wat verkeerd is, of die verwagting? Dis van die vrae wat Ilse van Staden sonder pretensie en met fyn aanvoeling vir karakter in Tafel vir twee ondersoek.
Hierdie is die skrywer se vierde boek oor die ervaringe van die wild- en natuurbewaarder, Stoffel, en soos sy vorige boeke is dit gebaseer op sy eie ervarings en werklike gebeure.
Hierdie vyfde bundel oor die wel en wee van Stoffel Mathysen - veldkenner, bewaringskundige en safarileier - bied 'n nuwe invalshoek en nuwe ervarings. Hoewel hy reeds dekades lank in Suider-Afrika werk, neem sy ekspedisies na Midde-Afrika hom tot in die hart van die ware, ongetemde Afrika.
Stoffel : die beste stories
Met Stoffel: die beste stories, bring Human & Rousseau Christiaan Bakkes se beste Afrikaanse verhale byeen in 'n nuwe bundel. Hier val die klem op Bakkes se "Stoffel"-stories: verhale waarin Bakkes as Stoffel Mathysen figureer, maar wat op ware gebeure gebaseer is. In sy kenmerkende styl verken Bakkes - gesogte wildbewaarder en gerekende safarigids - wildernisse en vlaktes met eerlikheid en 'n fyn sin vir humor. 'n Keur uit die skrywer se oeuvre, geskik vir gesoute sowel as nuwe Bakkes-lesers.